*Projekts*

LATVIJAS REPUBLIKAS MINISTRU KABINETS

2016.gada\_\_\_\_. \_\_\_\_\_\_\_              Rīkojums Nr.

Rīgā             (prot. Nr.      §)

**Koncepcija par zemes dzīļu izmantošanas tiesiskā regulējuma pilnveidošanu**

1. Konceptuāli atbalstīt Koncepcijā par zemes dzīļu izmantošanas tiesiskā regulējuma pilnveidošanu potenciālo investīciju piesaistei (turpmāk – koncepcija) ietvertā risinājuma B variantu.

2. Vides aizsardzības un reģionālās attīstības ministrijai turpināt darbu pie koncepcijā ietvertā risinājuma B varianta pilnveidošanas, izstrādājot grozījumus normatīvajā regulējumā.

3. Izpildot minētā protokollēmuma 2.punktā doto uzdevumu, Vides aizsardzības un reģionālās attīstības ministrijai sagatavot grozījumus likumā “Par zemes dzīlēm”:

3.1. nosakot zemes dzīļu īpašuma tiesību vai lietošanas tiesību aprobežojumus, lai varētu veikt zemes dzīļu izpēti;

3.2. paredzot atlīdzību par izpētes darbu gaitā nodarītajiem zaudējumiem zemes virsmai;

3.3. paredzot kompensācijas noteikšanas kārtību par zemes dzīļu izmantošanu;

3.4. paredzot mehānismu kā zemes dzīļu izmantošanā iesaistītās puses var vienoties par strīdīgajiem jautājumiem;

3.5. iekļaujot likumprojektā nepieciešamos deleģējumus Ministru kabineta noteikumiem, lai īstenotu koncepcijā ietvertā risinājuma B variantu.

4. Vides aizsardzības un reģionālās attīstības ministram līdz 2017. gada 31.martam iesniegt Ministru kabinetā likumprojektu “Grozījumi likumā “Par zemes dzīlēm””.

5. Izvērtēt nepieciešamību veikt grozījumus citos normatīvajos aktos, tai skaitā, Dabas resursu nodokļa likumā.

Ministru prezidents M.Kučinskis

Valsts kancelejas direktors M.Krieviņš

Vides aizsardzības un reģionālās

attīstības ministrs K.Gerhards

**Iesniedzējs:**

Vides aizsardzības un reģionālās

attīstības ministrs K.Gerhards

**Vīza:** valsts sekretārs R.Muciņš

28.04.2016. 16:00

199

D.Ozola, 67026518

[Dace.Ozola@varam.gov.lv](mailto:Dace.Ozola@varam.gov.lv)